L'Agenda 2030 per al desenvolupament sostenible és un full de ruta universal que compromet els estats membres de les Nacions Unides, les seves empreses i la seva ciutadania.
Tenint en compte el marc mateix de la declaració política de l'Agenda 2030, i a l'empara del Pla nacional per a la implementació de l'Agenda 2030 a Catalunya aprovat pel Govern de la Generalitat el 25 de setembre de 2019, aquest curs ofereix eines per a garantir que el desplegament de l'Agenda sigui un avenç per al ple exercici dels drets humans de les dones.
El curs s'enfoca a aprofundir en l'Agenda 2030 per poder així generar capacitats, coneixements i eines per a la incidència alhora que per al seu aterratge.
A partir del treball amb referents de grups, entitats, institucions i professionals, i des de la transversalització de gènere i la interseccionalitat, veurem com fer seguiment i incidència en les agendes de Desenvolupament i dels Drets Humans de les dones, i en àmbits de polítiques públiques tant locals com globals.
En aquesta línia la formació planteja estratègies per a conèixer les agendes, identificar com ens afecten quotidianament, com podem fer-les nostres i com aterrar-les.
Per tant, treballarem l'Agenda 2030 de Desenvolupament Sostenible per transformar-la i fer-la accessible a les realitats específiques de les participants i incorporar-les a les polítiques públiques catalanes i locals que afecten a les dones.
Aquesta convocatòria de l'Institut Català de les Dones compta amb la col·laboració de L'Associació de Drets Sexuals i Reproductius
Personal de les administracions públiques vinculat a les polítiques públiques que afecten a les dones i persones referents d'entitats i grups de dones segons demarcació territorial.
Descripció detallada dels continguts clau que es treballaran per aconseguir els objectius.
Les sessions formatives i d'acompanyament es faran de forma telemàtica i sincrònica a través de la plataforma de l'Institut Català de les Dones.
Es faran 4 grups territorials i 2 sessions de 3h cadascuna amb cada grup.
En total seran 6h de formació i treball grupal.
La formació inclou l'acompanyament i assessorament específic, paral·lel a les sessions formatives, acordat amb les formadores i en formats digitals (correu electrònic i reunions virtuals)
Les sessions mantindran l'estructura d'exposició de continguts, reflexions conjuntes i espais de treball conjunt per establir línies estratègiques d'actuació.
Prèviament a l'inici de cada formació grupal, les assistents rebran els materials de forma física i digital.
Es farà avaluació de transferència: cada participant presentarà un pla d'incidència al qual es farà seguiment.
Almudena Rodríguez García: és coordinadora d'incidència política internacional de L'Associació de Drets Sexuals i Reproductius i Sòcia facilitadora del Grup principal de Dones de Nacions Unides (Womens Major Group) per a la regió d'Europa i Àsia Central.
Màster en Drets Fonamentals i Màster en Violències Masclistes desenvolupa la seva tasca per la defensa dels drets sexuals i reproductius de les dones i les persones LGTBI+, tant a nivell local com internacional, amb especial èmfasi en els processos de Nacions Unides pels Drets Humans de les dones i pel desenvolupament.
Ha treballat pel l'avenç dels drets humans de les dones tant a Catalunya com a Llatinoamèrica, Àfrica Subsahariana i la regió MENA.
Montserrat Pineda Lorenzo: És coordinadora d'incidència política a Creación Positiva i construeix xarxes des de diverses plataformes feministes.
Treballa en processos locals i globals de defensa dels Drets Humans de les dones.
Ha escrit diverses publicacions entorn els drets sexuals, la salut des de perspectiva feminista, l'abordatge de les violències sexuals i els drets LGTBIQ+.
És vicepresidenta segona del Consell Nacional de Dones de Catalunya (CNDC).
L'Associació de Drets Sexuals i Reproductius tindrà a càrrec el seguiment dels processos individuals d'aplicació.
A l'alumnat que assisteixi al 80% de les hores lectives i superi les proves que s'hi estableixin, se li expedirà un certificat d'assistència i aprofitament.
On: Plataforma digital que proporciona l'ICD.